พักฟื้นในโรงพยาบาล ดูแลสุขภาพหลังตรวจวินิจฉัยหลอดเลือด กลับมารักษาตัวที่บ้าน
ระหว่างการตรวจวินิจฉัย คุณหมอจะฉีดสีเข้าไปในท่อกลวง ที่สอดเข้าไปในหลอดเลือดใดหลอดเลือดหนึ่งที่ต่อไปยังหัวใจ ปอด สมอง แขน ขา หรือไต เป็นขั้นตอนที่ทำให้คุณหมอรู้ว่าเลือดคุณไหลเวียนไปยังส่วนต่างๆ ของร่างกายดีแค่ไหน และจะบอกได้ว่ามีการอุดตันที่อันตรายร้ายแรงถึงชีวิตไหม   คุณหมอจะฉีดยาชาหรือวางยาสลบให้ก่อนตรวจวินิจฉัย การตรวจวินิจฉัยจะใช้เวลาประมาณ 30 นาทีถึง 2 ชั่วโมง หลังตรวจวินิจฉัย บางทีก็กลับบ้านได้เลย ขอแค่ไม่พบการอุดตัน การตรวจวินิจฉัยหลอดเลือด ปกติจะปลอดภัย ไม่ (ค่อย) เจ็บ แต่อาจมีช้ำบ้างบริเวณที่สอดท่อเข้าไป พอตรวจวินิจฉัยหลอดเลือดแล้ว อาจต้องพักฟื้นในโรงพยาบาลต่ออีกหลายชั่วโมง หรือบางเคสก็ข้ามคืน ระหว่างนี้คุณหมอจะให้คุณพักผ่อนเยอะๆ ซึ่งสำคัญมาก เพราะถ้าขยับเขยื้อนเคลื่อนไหวมากไปอาจทำให้เลือดไหลจากบริเวณที่สอดท่อ โดยพยาบาลจะคอยวัดความดันและสัญญาณชีพอื่นๆ ด้วย  พยายามอยู่เฉยๆ ให้มากที่สุด นอนพักไปจนกว่าคุณหมอจะอนุญาตให้ลุกเดินไปไหนมาไหนได้ ข้อนี้สำคัญมาก หลังตรวจวินิจฉัยหลอดเลือด จะมีการสังเกตอาการต่ออีก 6 ชั่วโมง  บางทีคุณหมอจะสอดท่อแล้วคาไว้ ค่อยเอาออกในเช้าวันถัดมา ถ้าคุณหมอสอดท่อบริเวณขาข้างหนึ่ง ก็ต้องยกขาข้างนั้นไว้ ถ้าไม่พบการอุดตัน ก็อาจจะไม่ต้องกินยา แต่ถ้าพบ ก็ต้องกินยาเจือจางเลือดหลังตรวจวินิจฉัยหลอดเลือดไปประมาณ 1 ปี ให้คุณกินยาทุกวัน และปฏิบัติตามที่คุณหมอสั่งอย่างเคร่งครัด ห้ามหยุดยาเองเด็ดขาด ปกติการตรวจวินิจฉัยหลอดเลือดเป็นกระบวนการที่ปลอดภัย แทบไม่มีผลข้างเคียง แต่ถ้าคุณรู้สึกหรือมีอาการผิดปกติหลังตรวจวินิจฉัย ก็ให้ปรึกษาคุณหมอหรือบอกพยาบาลทันที บางผลข้างเคียงต้องได้รับการดูแลรักษาทันที ไม่งั้นอาจเป็นอันตรายถึงชีวิต ถ้ามีอาการต่อไปนี้ให้รีบแจ้งคุณหมอหรือพยาบาลทันที   เลือดออกจากบริเวณที่สอดท่อเยอะผิดปกติ ถ้ามีเลือดซึมนิดหน่อยตอนตรวจวินิจฉัยหลอดเลือดถือว่าปกติ แต่ถ้าปิดแผลแล้วเลือดยังไม่ยอมหยุดไหล ถือว่าอันตราย มีอาการปวด บวม แดง บริเวณที่สอดท่อ ปกติตรวจวินิจฉัยหลอดเลือดก็มีเจ็บบ้างนิดหน่อย ถ้าเจ็บปวดจนทนไม่ได้ บวมและ/หรือแดง แสดงว่าผิดปกติ พอตรวจวินิจฉัยเรียบร้อยแล้ว คุณหมอจะอ่านผลแล้วแจ้งให้คุณทราบในวันเดียวกัน หรือคราวหน้าที่คุณหมอนัดตรวจติดตามผล ระหว่างที่ยังไม่รู้ผลก็ทำใจให้สบาย อันนี้แล้วแต่ว่าคุณต้องเข้ารับการตรวจวินิจฉัยหลอดเลือดเพราะอะไร บางทีก็ต้องปรับเปลี่ยนวิถีชีวิตบางอย่าง เพื่อให้สุขภาพร่างกายแข็งแรงสมบูรณ์ยิ่งขึ้น ลองปรึกษาคุณหมอดูว่าควรปรับเปลี่ยนอะไรบ้าง ส่วนใหญ่ที่หลายคนต้องตรวจวินิจฉัยหลอดเลือด ก็เพราะมีโรคหลอดเลือดหัวใจ (coronary artery disease (CAD)) ถ้าคุณเข้ารับการตรวจวินิจฉัยเพราะสาเหตุนี้ ก็ต้องปรึกษาคุณหมอเรื่องปรับเปลี่ยนวิถีชีวิต เช่น  เลิกบุหรี่ (ถ้าปกติเป็นสิงห์อมควัน) ออกกำลังกายสม่ำเสมอ ลดน้ำหนัก (ถ้าน้ำหนักเกินเกณฑ์) คลายเครียด คุณอาจจ่ายยาเจือจางเลือด (blood thinner) ให้ หรือแนะนำให้คุณกินยาแอสไพรินในปริมาณน้อยๆ ทุกวัน ไม่ว่าคุณหมอจ่ายยาหรือแนะนำให้กินยาอะไร ก็ต้องปฏิบัติตามคำแนะนำอย่างเคร่งครัด และปรึกษาคุณหมอทันทีถ้ามีเรื่องกังวลใจหรือข้อสงสัยเรื่องการใช้ยา ห้ามหยุดยาเองเด็ดขาด จะได้รู้ว่าควรออกกำลังกายยังไง กินอาหารได้ถูกต้องดีต่อหัวใจ รู้วิธีคลายเครียด กระทั่งเลิกบุหรี่ได้เด็ดขาด ปกติประกันจะครอบคลุมโปรแกรมแบบนี้ แต่ควรสอบถามก่อน ให้คุณหมอเจ้าของไข้นั่นแหละ แนะนำโปรแกรมฟื้นฟูสมรรถภาพหัวใจให้คุณ คืนแรกหลังตรวจวินิจฉัยหลอดเลือดนี่แหละ ที่เสี่ยงเกิดผลข้างเคียงมากที่สุด ถ้าในบ้านมีคนอื่นด้วย ก็ไม่ต้องเกรงใจ ขอให้เขาอยู่เป็นเพื่อนก่อนแค่คืนเดียว แต่ถ้าอยู่คนเดียว ให้วานเพื่อนหรือคนในครอบครัวมาอยู่เป็นเพื่อนสักคืน หลังกลับจากโรงพยาบาล ก็ต้องพักผ่อนต่ออีกประมาณ 1 อาทิตย์ ถ้าเคยหัวใจวายมาก่อน หรือมีโรคแทรกซ้อนร้ายแรง ก็ต้องพักผ่อนนานกว่านั้น เตรียมลางานเพื่อพักฟื้นสัก 2 - 3 วันเป็นอย่างน้อยได้เลย  ถ้าสอดท่อแถวขาหนีบ ก็อย่าเพิ่งเดินขึ้นบันไดใน 1 - 2 วันหลังตรวจวินิจฉัยหลอดเลือด  อย่ายกเวทหรืออะไรหนักๆ รวมถึงงดกิจกรรมที่ต้องออกแรงเยอะๆ อย่างน้อย 24 ชั่วโมง ลองปรึกษาคุณหมอดูว่าเมื่อไหร่ถึงจะกลับมาทำกิจกรรมดังกล่าวได้ บางทีคุณหมอจะแนะนำให้งดขับรถ 1 อาทิตย์ แต่ถ้าประกอบอาชีพขับรถ ก็ต้องมีการตรวจร่างกายและออกใบรับรองแพทย์ก่อน ถึงจะกลับไปทำงานได้  รอ 24 ชั่วโมงแล้วค่อยอาบน้ำ เพราะมีการฉีดสีเข้าหลอดเลือดตอนตรวจ เลยต้องดื่มน้ำเยอะๆ เพื่อขับสีออกจากร่างกาย ถ้าเป็นผู้ใหญ่ทั่วไปให้ดื่มน้ำ 6 - 8 แก้วต่อวัน แต่จะมากหรือน้อยกว่านั้นก็ขึ้นอยู่กับน้ำหนักตัวและสภาพร่างกาย ถ้าคุณหมอจ่ายยาให้ เพราะพบความผิดปกติบางอย่าง และ/หรือมีการรักษาโรคหรืออาการนั้นระหว่างตรวจวินิจฉัย ก็ต้องกินยาตามขนานที่คุณหมอสั่ง ถ้ากังวลหรือมีข้อสงสัยอะไรเกี่ยวกับยาก็ปรึกษาคุณหมอได้เลย ที่สำคัญห้ามหยุดยาเองเด็ดขาด ช่วง 1 - 2 วันแรกหลังตรวจวินิจฉัย อาจมีอาการปวดและ/หรือบวมบ้าง ให้ประคบเย็น จะช่วยลดปวดบวมได้ โดยใช้เจลแพ็คหรือถุงน้ำแข็งห่อผ้าบางๆ ประคบบริเวณที่ถูกสอดท่อ แต่ละครั้งอย่าประคบนานเกิน 20 นาที  ถ้าปวดและ/หรือบวมหนักขึ้นหรือไม่ทุเลาลง ให้รีบไปหาหมอ ประคบเย็นแล้วออกแรงกดด้วย จะได้ห้ามเลือดที่ยังซึมจากแผลสอดท่อ แต่ถ้าเลือดไหลเยอะไม่ยอมหยุด ต้องรีบหาหมอ ประคบเย็นช่วยลดปวดได้ แต่ไม่ถึงกับหายปวดไปเลย ถ้ายังปวดบริเวณที่สอดท่อหลังประคบเย็นแล้ว ให้ซื้อยาแก้ปวดกินเองได้ เช่น acetaminophen ให้อ่านคำแนะนำที่ฉลากให้ดี อย่ากินยาเกินขนาด หรือจะปรึกษาคุณหมอก็ได้ ต้องฟังหรือถามให้เข้าใจ แล้วดูแลแผลตามที่คุณหมอสั่งอย่างเคร่งครัด บางทีคุณหมออาจจะบอกว่า 2 วันแรกอย่าเพิ่งอาบน้ำ ถ้ากังวลสงสัยตรงไหนเรื่องดูแลแผลก็ปรึกษาคุณหมอได้เลย อาการทั่วไปที่พบได้ก็เช่น แผลเลือดออก ท่าทางจะติดเชื้อ หรือมีรอยช้ำเพิ่มมา แต่ถ้ามีอาการต่อไปนี้ ให้รีบไปหาหมอ  ปวดหรือรู้สึกไม่สบายแผลมากกว่าเดิม มีอาการติดเชื้อ เช่น แดง มีหนองไหล หรือไข้ขึ้น อุณหภูมิหรือสีผิวของขาหรือแขนที่ถูกสอดท่อเปลี่ยนไป ออกแรงกดแผลด้วย 2 - 3 นิ้ว ประมาณ 15 นาที แล้วเลือดยังไหล  มีก้อนบวม "เท่าลูกกอล์ฟ" หรือรอยช้ำบริเวณที่สอดท่อ  มึน อ่อนแรง วิงเวียนคล้ายจะเป็นลม หรือเหงื่อชื้นเย็น  เจ็บแน่นหน้าอก หรือหายใจติดขัด
รู้จักขั้นตอนในการตรวจวินิจฉัยหลอดเลือด. หลังตรวจวินิจฉัยให้พักผ่อน. กินยาตามหมอสั่ง. ถ้ามีผลข้างเคียงแปลกๆ ให้แจ้งคุณหมอทันที. รอผลตรวจวินิจฉัยหลอดเลือด. ปรึกษาคุณหมอเรื่องปรับเปลี่ยนวิถีชีวิต. กินยาให้ครบตามหมอสั่ง. เข้าร่วมโปรแกรมฟื้นฟูสมรรถภาพหัวใจ (cardiac rehabilitation program) แบบไม่ต้องพักฟื้นที่โรงพยาบาล. คืนแรกควรมีเพื่อนหรือคนในบ้านคอยดูแล. กลับถึงบ้านให้พักผ่อนทันที. ดื่มน้ำเยอะๆ. กินยาต่อไปตามหมอสั่ง. ประคบเย็นบริเวณที่ถูกสอดท่อ เพื่อลดปวดบวม. ซื้อยาแก้ปวดกินเอง. ดูแลแผลตามที่คุณหมอสั่ง. ไปหาหมอเลยถ้าแผลน่ากังวล.
https://www.wikihow.com/Recover-From-an-Angiogram https://www.wikihow.com/Recover-From-an-Angiogram https://www.wikihow.com/Recover-From-an-Angiogram
Recovering in the Hospital Staying Healthy After an Angiogram Recovering After Returning Home